ตร.ภาค8 จ่อจับนายกเล็ก สั่งฆ่าผู้รับเหมาท่าศาลา หลัง 2 มือยิงซัดทอด
เครดิตภาพจาก กก .สส.ภ.8,ตำรวจภูธรภาค 8 จ่อจับนายกเล็กบงการฆ่าโหดผู้รับเหมาคนดังท่าศาลาและเพื่อนสาว 2 ศพ หลังตำรวจจับแล้ว 2 มือปืนพร้อมปืนเอ็ม 16 ของกลาง 2กระบอกที่นำไปฝังดิน และให้ยอมรับสารภาพ ด้าน ผบช.ภ.8 เตรียมแถลงข่าวพรุ่งนี้ (7 พ.ย.),กรณีกลุ่มมือปืนพระกาฬไม่ต่ำกว่า 2 คนใช้อาวุธสงครามแบบ ปืนไรเฟิลจู่โจมเอ็ม 16 ขับรถยนต์กระบะไล่ยิงถล่มนายปัญญา แก้วจำรัส อายุ 44 ปี ผู้รับเหมาและเป็นคนสนิทนักการเมืองหลายคนในพื้นที่ อ.ท่าศาลา และอำเภอใกล้เคียง สภาพศพถูกยิงด้วยอาวุธปืนเอ็ม16 จนกระโหลกศีรษะเละตายพร้อม นางสมทรง เทพทอง อายุ 51 ปี เพื่อนสาวคนสนิทซึ่งเป็นเจ้าของร้านเสริมสวยใน อ.ท่าศาลา ศีรษะเละเช่นกันตาย 2 ศพ คารถยนต์โตโยต้าฟอร์จูนเนอร์สีดำ ทะเบียน กม-3042 นครศรีธรรมราช เมื่อเวลา 08.00 น.วันที่ 30 ต.ค.บนถนนสายอู่ตะเภา-ดอนตะโก หมู่ 2 ต.ดอนตะโก อ.ท่าศาลา จ.นครศรีธรรมราช โดยเบื้องต้นตำรวจสันนิษฐานสาเหตุเรื่องขัดผลประโยชน์ในธุรกิจรับเหมาและ เรื่องชู้สาวตามข่าวนั้น,ล่าสุดวันนี้ (6 พ.ย.) ทางตำรวจชุดคลี่คลายคดีนี้ ภายใต้การอำนวยการของ พล.ต.ต.ชินรัตน์ ฤทธาคณานนท์ ผบก.สส.ภ.8 ได้สั่งการให้ ตำรวจ บก.สส.ภาค8 นำโดย พ.ต.อ.พิษณุ อัชนะพรกุล ผกก.สส.2 บก.สส.ภ.8,พ.ต.ท.พิศิษฐ์ วิเศษวงศ์ รอง ผกก.สส.1บก.สส.ภ.8,พ.ต.ท.เทพนม สุวรรณรัตน์ รอง ผกก.สส.2 บก.สส.ภ.8 ได้สนธิกำลังกับกำลังตรวจ กก.สส.ภ.จว.นครศรีธรรมราช ภายใต้การนำของ พ.ต.อ.รังสรรค์ สุขเกื้อ ผกก.กก.สส.ภ.จว.นครศรีธรรมราช ได้สนธิกำลังออกสืบสวนสอบสวนเร่งคลี่คลายคดีติดตามจับกุมคนร้ายเนื่องจาก เป็นคดีอุกฉกรรจ์สะเทือนขวัญและคนร้ายใช้อาวุธปืนสงครามก่อเหตุฆ่า 2 ศพ,จนกระทั่งเวลา18.00 น.วันที่ 6 พ.ย. กำลังตำรวจ บก.สืบสวนภาค 8 ตำรวจ กก.สืบสวนภูธรจังหวัดนครศรีธรรมราช และตำรวจ สืบสวน สภ.ท่าศาลา ได้ร่วมกระจายกำลังออกหาข่าวติดตามไล่ล่าคนร้ายถึงหน้าร้านค้าของชำท้องที่ หมู่ 1 ต.ทอนหงส์ อ.พรหมคีรี จ.นครศรีธรรมราช พบรถยนต์กระบะยี่ห้อโตโยต้าตอนครึ่ง สีบรอนซ์ทอง ทะเบียน บล-9860 สุราษฎร์ธานี จอดติดเครื่องอยู่บริเวณหน้าร้านค้าขายขอชำดังกล่าว ตรงกับรถยนต์ต้องสงสัยที่คนร้ายใช้ก่อเหตุที่ทางเจ้าหน้าที่ตำรวจได้จาก กล้องวงจรปิด ทางตำรวจจึงแสดงตัวและขอตรวจค้นภายในรถอย่างละเอียดแต่ไม่พบสิ่งผิดกฎหมาย ก่อนคุมตัวนายประจวบ เปาะเชื้อจีน อายุ 58 ปี คนขับ ชาวบ้าน หมู่5 ต.บางมะเดือ อ.พุนพิน จ.สุราษฎร์ธานี และนายอนิรุทธ เปาะเชื้อจีน อายุ 23ปี คนนั่งข้าง ชาวบ้าน หมู่ 6 ต.กะหรอ อ.นบพิตำ จ.นครศรีธรรมราช แต่ทั้ง 2 มีท่าทางพิรุธ เจ้าหน้าที่ตำรวจจึงได้คุมตัวนายประจวบและนายอนิรุทธ และรถยนต์กระบะของกลางไปสอบสวนปากคำขยายผลที่ สภ.ท่าศาลา โดยเบื้องต้นทั้งสองยังให้การปฏิเสธ,แต่หลังจากเจ้าหน้าที่ตำรวจได้ใช้ เวลาสอบสวนปากคำทั้งสองเครียดอยู่นานกว่า 2 ชั่วโมง ในที่สุดนายประจวบและนายอนิรุทธ ก็ยอมเปิดปากรับสารภาพตลอดข้อกล่าวหาว่า ทั้งสองเป็นคนลงมือใช้อาวุธปืนเอ็ม 16 จำนวน 2 กระบอก กราดยิงนายปัญญา หรือ ญาท่าหลา ตาย 2 ศพพร้อมนางสมทรง เมื่อเช้าวันที่ 30 ต.ค.ที่ผ่านมา โดยใช้รถยนต์กระบะโตโยต้าคันดังกล่าวเป็นพาหนะใช้ในการก่อเหตุและหลบหนี ส่วนคนร้ายอีกคนที่เป็นคนขับอยู่ระหว่างการหลบหนี ต่อมาทางตำรวจได้คุม ตัวนายประจวบ ไปขุดเอาอาวุธปืนเอ็ม16 ที่ใช้ก่อเหตุจำนวน2กระบอกที่นายประจวบได้นำไปใส่ถุงพลาสติคสีดำแล้วนำไปขุด ฝังดินไว้ที่บริเวณสวนหลังบ้านเลขที่ 178/1 หมู่ 8 ต.ทอนหงส์ อ.พรหมคีรี จ.นครศรีธรรมราช ,ส่วนผู้บงการฆ่าโหด 2 ศพ ทางตำรวจชุดคลี่คลายคดีได้ทำการสอบสวนปากคำผู้ต้องหาทั้งสองทราบว่าเป็น นักการเมืองท้องถิ่นระดับนายกเทศมนตรีตำบลคนหนึ่ง เป็นคนบงการจ้างฆ่า ซึ่งสาเหตุมาจากขัดผลประโยชน์ในเรื่องรับเหมาก่อสร้างถนนสายหนึ่ง มูลค่า2.4ล้านบาท ทำให้มีความขัดแย้งกันอย่างรุนแรงทำให้นักการเมืองท้องถิ่นคนดังกล่าวโกรธ จัดจึงจ้างฆ่าโหด2ศพดังกล่าว ซึ่งทางตำรวจกำลังเร่งรวบรวมพยานหลักฐานเพื่อขออนุมัติศาลออกหมายจับนายกเทศมนตรีคนดังกล่าวต่อไป โดยล่าสุดทางตำรวจได้เชิญตัวนายกเทศมนตรีคนดังกล่าวมาเค้นสอบสวนปากคำแต่ยัง ให้การปฏิเสธเสียงแข็ง โดยในวันพรุ่งนี้(7พย.)ทาง พล.ต.ท.เทศา ศิริวาโท ผบช.ภ.8 จะเดินทางมาแถลงข่าวและทำแผนประกอบคำรับสารภาพต่อไป.
ตำรวจภูธรภาค 8 จ่อจับนายกเล็กบงการฆ่าโหดผู้รับเหมาคนดังท่าศาลาและเพื่อนสาว 2 ศพ หลังตำรวจจับแล้ว 2 มือปืนพร้อมปืนเอ็ม 16 ของกลาง 2กระบอกที่นำไปฝังดิน และให้ยอมรับสารภาพ ด้าน ผบช.ภ.8 เตรียมแถลงข่าวพรุ่งนี้ (7 พ.ย.)
จ่อจับนายกเล็ก,ญาท่าหลา,ฆ่าผู้รับเหมา,ผู้รับเหมาท่าศาลา,ปัญญา แก้วจำรัส,ชินรัตน์ ฤทธาคณานนท์,ตำรวจภูธรภาค 8,พิษณุ อัชนะพรกุล,อนิรุทธ เปาะเชื้อจีน,ประจวบ เปาะเชื้อ,ฆ่าญาท่าหลา,ต.ทอนหงส์,อ.พรหมคีรี,นครศรีธรรมราช,ตร.เมืองคอน